Skrueplugg

En **skrueplugg** er en innsats som brukes for å feste en skrue i et materiale som er porøst eller sprøtt, eller av andre årsaker ikke vil klare å holde vekten av et objekt festet til en skrue. Det er en type anker som gjør at man for eksempel kan feste skruer i vegger av mur eller gips.

Eksempler på noen typer og navn er vegganker, ekspander, ekspansjonsskrue, spikerplugg, nylonplugg og metallankersett.

Det finnes mange typer skrueplugger, men det vanligste prinsippet er å bruke et konisk rør av mykt materiale, for eksempel plast. Dette røret settes så inn i et boret hull med samme størrelse, og vil utvide seg når man setter inn og strammer en skrue. Pluggen vil da utvides slik at den sitter tett på veggmaterialet.

Noen ulemper med skrueplugger er at de kan være vanskelige å ta ut og gjenbruke andre steder. For å få de inn i veggen må det også ofte bores eller lages et signifikant større hull enn selve bolten som skal skrus inn. Styrken til et anker svekkes dersom to anker monteres for nære hverandre.

## Typer
Det finnes mange ulike typer plugger som hver har sine fordeler og ulemper.


Tasselli_wall_plug.jpg|Ulike plugger
Fixing plugs.JPG|Hvordan ulike plugger blir seende ut på veggens bakside - noen kan enkelt fjernes, andre ikke
Toggle bolts.JPG|Gipsanker med to vinger (takanker?)
Klappdübel (3).JPG|Denne typen kan demonteres, men den indre vingen vil da forsvinne inni veggen


### Universalplugg
Ulike plastplugger for lettere montasje i harde materialer som som betong- og platemateriale.

Noen plastplugger er også godkjent for montering av lette gjenstadnder i gips, men anbefales ikke for tunge gjenstander (det finnes spesielle gipsanker som er bedre egnet).


Pluggen 4-14 mm.png|Plugger i forskjellige størrelser


### Gipsplugg
En selvskjærende skrue beregnet for montering på gipsplater, og ser ut som en stor skrue som man kan skru sin egen skrue inn i.


Gipskartonduebel 01 (fcm).jpg|Selvborende gipsplugg
Gipskartonduebel 03 (fcm).jpg|Selvborende gipsplugg


### Ekspanderplugg

En **ekspanderplugg**, også kalt **hulromsanker**, **plateekspander** eller «**mollyplugg**», er laget av metall, og utvider seg under montering slik at den griper tak både på forsiden og baksiden av gipsveggen. Den kan bære mye masse, og er godt egnet for å henge opp for eksempel TV-er. Siden den klemmer fra både for- og baksiden gir den også en meget stabil innfesting som er godt egnet til repetetiv lastbæring som eksempelvis klesknagger, i motsetning til selvborende gipsplugger som kan jobbe seg løs over tid.

Hullet bør bores bent og akkurat stort nok til at pluggen kan skyves gjennom med presspasning.

Det finnes en egen monteringstang (kalt gipsankertang, plateankertang, eller lignende) for å brette ut rosetten på baksiden av veggen. Den gjør det enklere å holde ankeret på plass uten at det begynner å spinne og svekker eller ødelegger hullet. Dette sikrer godt hold for mothakene som skal gripe på forsiden av veggen.

Ekspanderplugger kan også installeres uten spesialverktøy, men det er da viktig at pluggen ikke får spinne. For å hindre at den begynner å spinne bør det forborte hullet være rent boret, og de to gripehakene trykkes godt inn i veggen og holdes på plass mens man skrur inn skruen slik at pluggen ekspanderer uten å rotere. 

Ekspanderpluggen er foretrukket av mange siden den gir en meget strek kobling. Den har imidlertid noen ulemper:
* Monteringstangen er et spesialverktøy. Dersom man velger å ikke bruke monteringstang bør pluggen skrus til forsiktig med håndmakt (ikke skrumaskin) for å hindre at gjengene blir ødelagte. I tilfelle gjengene blir ødelagte vil pluggen bli ikke-funksjonell.
* Ekspanderpluggene er laget for festing i hule vegger, de kan ikke brukes i vegger der det er noe rett bak.
* Ekspanderplugger kan være vanskelige å fjerne når de først er satt inn, særlig dersom man ikke har tilgang til baksiden av veggen.
* Ekspanderplugger fås i forskjellige lengder, og det er viktig å velge rett lengde for den spesifikke platetykkelsen, for eksempel til bruk på enkel gipsvegg (13 mm) kontra dobbel gipsvegg (26 mm). Bruk av plugg med feil lengde vil gjøre at pluggen ikke fester seg, og vil være vanskelig å fjerne.


Duebel Metallhohlraum IMGP0890.jpg|Ekspanderplugg
Doppelduebel auf Gewindestange.jpg


### Fasadeplugg
For montering i fasademateriale med hulrom.


Duebel Nagelduebel IMGP0889.jpg
Дюбель-гвоздь (дюбель и гвоздь).JPG
FischerF.JPG
Дюбели.JPG


### Spikerplugg
For montering med spiker i betong, naturstein, tegl og lignende.


Металлический дюбель и дюбель-гвоздь.JPG|Spikerplugg


### Lettbetongplugg
For montage i lettbetong, lettklinke ("Leca") og andre porøse materialer.


FischerGB.JPG|Fransk treskrue i lettklinke


## Se også
* Ekspansjonsbolt, type bolt som brukes til å forankring i fjell, murverk, betong og liknende
* Spikerslag

## Referanser